The Show Must Go On

„The Show Must Go On“ je skladba britskej rockovej skupiny Queen, a je zároveň poslednou dvanástou skladbou z ich albumu Innuendo z roku 1991. Ako autor je uvedená skupina Queen, avšak napísal ju predovšetkým Brian May. Skladba sa zapísala do kroniky úsilia Freddieho Mercuryho pokračovať vo vystupovaní aj napriek blížiacemu sa koncu svojho života; zomrel na komplikácie spôsobené chorobou AIDS, hoci jeho ochorenie ešte nebolo očividné a niektoré médiá špekulovali o tom, či je skutočne chorý. Mercury bol však tak chorý, že sotva chodil, a keď skupina nahrávala túto skladbu v roku 1990, May bol znepokojený, či fyzicky dokáže skladbu zaspievať.

Skladba bola vydaná v Spojenom kráľovstve ako singel dňa 14. októbra 1991, len tri týždne pred Mercuryho smrťou. Naživo hraná verzia so spevom Eltona Johna sa objavila na albume Greatest Hits III skupiny Queen.

Skladba bola prvýkrát hraná naživo dňa 20. apríla 1992 počas koncertu na počesť Freddieho Mercuryho ostávajúcimi tromi členmi skupiny Queen, Eltonom Johnom, ktorý spieval a Tonym Iommim, ktorý hral na rytmickej gitare.

Zostava 
John Deacon – basová gitara, sprievodný spev
Brian May – gitara, klávesy, sprievodný spev
Freddie Mercury – hlavný spev
Roger Taylor – bicie, sprievodný spev

Pozície v rebríčkoch

Referencie

Externé odkazy

Zdroj 

Single z 1991
Piesne Queen
Piesne z 1991